stanford-oval/wikipedia huggingface dataset:
เจนนี เวกแมน
ประวัติตามท้องเรื่อง

เจนนี่มีนิสัยรักสวยรักงาม ชอบแฟชั่น หนังสือที่เธอชอบอ่านก็เป็นพวกหนังสือวัยรุ่นทั้งหลาย ชอบคนหล่อ และ หุ่นยนต์หนุ่มสุดเท่ห์ทั้งหลาย เจนนี่แสดงความเป็นผู้หญิงให้เห็นหลายครั้ง เธอจึงดูเหมือนมนุษย์มากกว่าหุ่นยนต์  อีกประการหนึ่งเจนนี่เป็นคนรักเพื่อนมาก ไม่ว่าจะเกิดเรื่องร้ายแค่ไหนกับเพื่อนๆ ของเธอ เธอก็ต้องไปช่วยให้ได้ทุกครั้ง
ก่อนที่จะมีเจนนี่ หรือ XJ-9     ดร.เวกแมนได้สร้างหุ่นยนต์ตระกูล XJ ขึ้นมาก่อน 8 ตัว และตั้งซื่อว่า XJ-1 ถึง XJ-8 ทั้งหมดเป็นรุ่นทดลอง   หลังจากลองผิดลองถูกมาได้พอสมควรแล้ว XJ-9 จึงได้เกิดขึ้น ส่วน XJ ตัวอื่นๆก็ต้องปิดตัวเองลง แล้วถูกเก็บไว้ในห้องเก็บหุ่นยนต์
สำหรับ XJ-9 แล้ว เธอมีค่ามากกว่าคำว่า “หุ่นยนต์”  ดร.เวกแมนถือว่า XJ-9 คือลูกสาวคนหนึ่งเลยทีเดียว ขนาดให้ใช้นามสกุลของเธอได้ และยังเรียก XJ-9 ว่า “ลูก” อีกด้วย  ส่วน XJ-9 ก็เรียก ดร.เวกแมน ว่า “แม่”
ชื่อเจนนี่ หรือ เจนนิเฟอร์ นั้น   XJ-9 เป็นคนตั้งขึ้นมาเอง   เป็นเพราะเธอไม่ชอบชื่อที่ ดร.เวกแมน ตั้งให้ ส่วนใหญ่คนจะรู้จักเธอในชื่อ “เจนนี่” มากกว่า และคนแรกที่ยอมรับชื่อ “เจนนี่” จะเป็นใครไปไม่ได้นอกจากแบรดนั่นเอง แต่ ดร.เวกแมน ก็ยังเรียกชื่อ XJ-9 อยู่วันยังค่ำ
เจนนี่ชอบคนหล่อมาดเท่  และหลงใหล กับคนเหล่านี้ได้ง่ายๆ  แต่คนที่เธอมีความรู้สึกที่ดี กลับกลายเป็นเพื่อนสนิทของเธอเอง นั่นก็คือ แบรด  ในตอนหลังๆ แบรดไม่ใช่แค่เพื่อน แต่เป็นพระเอกของเธอเลยทีเดียว  ถึงความสัมพันธ์ของทั้งสองจะไม่ได้แสดงออกมากกว่าความเป็นเพื่อน   แต่ก็มีอยู่บางตอนที่เจนนี่แสดงความรู้สึกออกมา   ใน Season 3 ตอน “No Harmony with Melody” เธอหึงที่เห็นแบรดกับเมโลดี้คบหากัน และสะกดรอยทั้งสองไป จนมีการปะทะกันระหว่าง เจนนี่ กับ เมโลดี้ แต่ว่าเรื่องนี้ไม่ได้เน้นความรักมากนัก ส่วนใหญ่จะเป็นการใช้ชีวิตของเจนนี่มากกว่า
เจนนี่ปรากฏตัวครั้งแรกใน Season 1 ตอน “It Came from Next Door” ในตอนนี้เธอได้พบกับแบรด และทัก เป็นครั้งแรก ถึง ดร.เวกแมน จะไม่ให้เธอคบกับมนุษย์ก็ตาม แต่อย่างไรซะ เธอก็อยากได้เพื่อน   และแบรดคือเพื่อนคนแรกของเธอ ส่วนทัก ถึงตอนแรกเขาจะไม่ยอมรับเธอ แต่สุดท้ายเจนนี่ก็แสดงความสามารถของเธอให้ทักเห็น จนทักยอมรับ และเป็นเพื่อนกับเธอในเวลาต่อมา
เจนนี่เข้าโรงเรียนครั้งแรกใน Season 1 ตอน “Class Action” โรงเรียนที่เธอเข้าเรียนคือโรงเรียนมัธยม “เทรมอตัน (Tremorton) ” ซึ่งเป็นโรงเรียนเดียวกับที่แบรดเรียนอยู่ ทั้งยังอยู่ชั้นเดียวกัน และห้องเดียวกันอีกด้วย   ตอนแรกที่เธอเข้าเรียน เธอได้พยายามเข้ากลุ่มกับพวกสาวป๊อบ ด้วยความหวังว่า ถ้าเธอได้เข้ากลุ่มกับสาวพวกนี้ จะทำให้เธอมีหน้ามีตาขึ้น แล้วเธอก็เลือก “บริท กับ ทิฟฟ์”  แต่แบรดคัดค้าน และเตือนเธอเรื่องของทั้งสองคนนั่น   เจนนี่ไม่ฟัง ถึงอย่างไรเธอก็ต้องการเข้ากลุ่มของบริทอยู่ดี   ถึงกลุ่มของบริทจะไม่ค่อยต้อนรับเธอสักเท่าไหร่ แต่เจนนี่คิดเสียว่าเธอเป็นเพื่อนกับพวกนั้น
ในตอน “I Was a Preschool Dropout“ เธอได้เผลอพูดเรื่องอายุจริงของเธอ (5 ขวบ) ให้แบรดฟัง แล้วความก็ไปเข้าหูเจ้าหน้าที่คนหนึ่งเข้า  ทำให้เธอถูกส่งไปเรียนชั้นอนุบาลร่วมกับเด็ก 5 ขวบคนอื่นๆ  เธอมีความลำบากใจมาก ทั้งกับครูผู้สอน และเด็กคนอื่นๆ  แต่สุดท้ายเธอก็ใช้ความสามารถของเธอทำให้พวกเด็กๆยอมรับจนได้   เธอเกือบต้องอยู่ชั้นอนุบาลไปตลอดอยู่แล้ว แต่ดีที่ ดร.เวกแมน ได้เข้ามาอธิบายเรื่องอายุของเจนนี่ให้ครูฟัง  ทำให้เธอรอดตัวไป   แต่ปรากฏว่าเจนนี่อยากอยู่ชั้นอนุบาลมากกว่า  ถึงอยากอยู่อย่างไรก็ตาม พวกเจ้าหน้าที่ก็ต้องส่งเธอกลับไปเรียนชั้นมัธยมเหมือนเดิม
เจนเพต

เจนเพต (อังกฤษ: Genpet) เป็นงานศิลปะแนวสื่อผสมผสาน โดยศิลปินชื่อ Adam Brandejs Genpet เป็นผลงานเกี่ยวกับของเล่นที่เป็นสัตว์จริงๆซึ่งทั้งหายใจได้ กินได้ และมีอารมณ์เหมือนสัตว์จริงๆ โดยบริษัทไบโอเทค (Biotech) ซึ่งเหมือนกับให้เด็กเล่นเป็นบทพระเจ้าซึ่งเป็นที่ฮือฮาพอสมควรในตอนแรกที่ออกใหม่ๆ 
แต่ที่น่าสนใจคือศิลปินได้ทำให้มันเหมือนเกิดขึ้นจริงๆโดยทำทั้งการทำตัว เจนเพตหลอกๆขึ้น และทั้งการตั้งร้านขาย เจนเพตขึ้น รวมไปถึงการตั้งเว็บไซต์ ของ เจนเพตขึ้นด้วย แต่ทั้งหมดนี้เป็นเรื่องหลอกขึ้นทั้งนั้นจนได้รับการเข้าพิพิธภัณฑ์สิ่งหลอกลวงหรือ  hoax of exposure
แหล่งข้อมูลอื่น

เว็บไซต์ของ เจนเพต
เรือนจำอะบูฆุร็อยบ์

เรือนจำในประเทศอิรัก
33°17′33″N 44°03′54″E﻿ / ﻿33.2925°N 44.0650°E﻿ / 33.2925; 44.0650
ห้องขังในเรือนจำ
เรือนจำอะบูฆุร็อยบ์ (อาหรับ: سجن أبو غريب) เป็นเรือนจำในอะบูฆุร็อยบ์ ประเทศอิรัก ตั้งอยู่ห่างจากแบกแดดไปทางทิศตะวันตก 32 กิโลเมตร เรือนจำนี้เคยเปิดดำเนินการในคริสต์ทศวรรษ 1950 และเป็นเรือนจำความมั่นคงสูงสุดที่มีการทรมาน การประหารชีวิตรายสัปดาห์ และสภาพแวดล้อมอันโหดร้าย ตั้งแต่คริสต์ทศวรรษ 1980 เรือนจำนี้ถูกซัดดัม ฮุสเซน และกองทัพสหรัฐในเวลาต่อมาใช้ควบคุมนักโทษทางการเมือง และเรือนจำนี้เป็นที่รู้จักกันในเรื่องการทรมานและวิสามัญฆาตกรรมก่อนจะถูกปิดใน ค.ศ. 2014
อะบูฆุร็อยบ์ได้รับความสนใจจากนานาชาติใน ค.ศ. 2003 หลังการบุกครองอิรัก เมื่อมีการเปิดโปงเรื่องอื้อฉาวจากการทรมานและทำร้ายนักโทษโดยผู้คุมในเรือนจำส่วนที่กองกำลังผสมที่นำโดยสหรัฐเป็นผู้ดำเนินการ ผู้สอบสวนชาวอิสราเอลก็อยู่ในอิรักร่วมกับกองกำลังผสม เพราะพวกเขาพูดภาษาอาหรับได้
ใน ค.ศ. 2006 สหรัฐได้ถ่ายโอนอำนาจควบคุมอะบูฆุร็อยบ์ทั้งหมดให้แก่รัฐบาลกลางอิรัก อะบูฆุร็อยบ์เปิดตัวใหม่ใน ค.ศ. 2009 ในชื่อ เรือนจำกลางแบกแดด (سجن بغداد المركزي) แต่ก็ถูกปิดตัวใน ค.ศ. 2014 เนื่องจากความกังวลในด้านความปลอดภัยจากสงครามกลางเมืองอิรัก ในปัจจุบัน เรือนจำนี้ยังคงว่างเปล่า และมีการค้นพบสุสานหมู่ในสมัยซัดดัมที่นี่
ผู้ต้องขังคนสำคัญ

อิบรอฮีม เอาวาด อิบรอฮีม อะลี อัลบัดรี
แฟร์ซอด บอโซฟต์
ยูนิส เคาะฎ็อยร์ อับบาส
อิมาด อัลญะนาบี
มะนาฎิล อัลญะมาดี
อะบู อับดุรเราะห์มาน อัลบีลาวี
บิล บาร์ลูน
ษะฮี มุฮัมมัด ศ็อบบาร
จอห์น นิโคล นักบินของกองทัพอากาศสหราชอาณาจักรที่ถูกยิงตกลงมาและจับกุมตัวโดยกองทัพอิรักในปฏิบัติการโล่ทะเลทราย
แหล่งข้อมูลอื่น

| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  เยอรมนี  อิสราเอล  สหรัฐ  เช็กเกีย 
อื่น ๆ:  IdRef
เจนนิเฟอร์ ฮอว์กินส์

สำหรับความหมายอื่น ดูที่ เจนนิเฟอร์
| เจนนิเฟอร์ ฮอว์กินส์ |
| --- | --- |
ฮอว์กินส์ในปี 2015
เกิด:  (1983-12-22) 22 ธันวาคม ค.ศ. 1983 (40 ปี) รัฐนิวเซาท์เวลส์ ประเทศออสเตรเลีย
อาชีพ: นางแบบ นักธุรกิจ
คู่สมรส: เจก วอลล์ (สมรส 2013)
บุตร: 1
ส่วนสูง: 1.80 เมตร (5 ฟุต 11 นิ้ว)
เป็นที่รู้จักจาก: มิสยูนิเวิร์สออสเตรเลีย 2004 (ชนะเลิศ) นางงามจักรวาล 2004 (ชนะเลิศ)
ผู้ดำรงตำแหน่งการประกวดความงาม
สีผม: บลอนด์
สีตา: ฟ้า
เจนนิเฟอร์ ฮอว์กินส์ (อังกฤษ: Jennifer Hawkins) เป็นนางแบบ พิธีกร และนางงามชาวออสเตรเลีย เป็นผู้ได้รับตำแหน่งนางงามจักรวาล 2004 ที่ประเทศเอกวาดอร์ โดยเธอเป็นผู้เข้าประกวดคนที่สองจากประเทศออสเตรเลียที่ได้รับเลือกให้เป็นนางงามจักรวาล เธอเคยเป็นพิธีกรดำเนินรายการหลายรายการของออสเตรเลีย เช่น ออสเตรเลียส์เน็กซต์ท็อปโมเดล นอกจากนี้ ฮอว์กินส์ยังเป็นผู้ก่อตั้งและประธานบริหารของแบรนด์ชุดว่ายนำ้ Cozi by Jennifer Hawkins และผลิตภัณฑ์บำรุงผิว Jbronze ที่ประสบความสำเร็จอย่างมาก
ชีวิตส่วนตัว

เมื่อวันที่ 4 มิถุนายน 2013 ฮอว์กินส์แต่งงานกับเจก วอลล์ ที่บาหลี ประเทศอินโดนีเซีย โดยทั้งคู่คบหากันนานถึง 8 ปี ก่อนที่วอลล์จะขอฮอว์กินส์แต่งงานที่ประเทศนิวซีแลนด์ในปี 2012
เมื่อวันที่ 22 ตุลาคม 2019 เธอประกาศว่าเธอได้ให้กำเนิดลูกสาวคนแรก ชื่อ แฟรงกี ไวโอเล็ต
แหล่งข้อมูลอื่น

Official website
| ก่อนหน้า |  | เจนนิเฟอร์ ฮอว์กินส์ |  | ถัดไป |
| --- | --- | --- | --- | --- |
| Wagon Pattivina |  | มิสออสเตรเลีย  (ค.ศ. 2004) |  | มิเชลล์ กาย |
| อาเมเลีย เบกา |  | นางงามจักรวาล  (ค.ศ. 2004) |  | นาตาลี เกลโบวา |
เจฟฟรีย์ แคตเซนเบิร์ก

| เจฟฟรีย์ แคตเซนเบิร์ก |
| --- | --- |
เจฟฟรีย์ แคตเซนเบิร์ก ในปี 2009
เกิด:  (1950-12-21) 21 ธันวาคม ค.ศ. 1950 (73 ปี)
อาชีพ: โปรดิวเซอร์ภาพยนตร์, ประธานบริหารของดรีมเวิร์กสแอนิเมชัน
สัญชาติ: อเมริกัน
แนว: ภาพยนตร์, แอนิเมชัน
ผลงานที่สำคัญ: Who Framed Roger Rabbit   The Little Mermaid   Beauty and the Beast   Aladdin   The Lion King   The Prince of Egypt   Shrek  Madagascar   Over the Hedge   Kung Fu Panda   How to Train Your Dragon
เจฟฟรีย์ แคตเซนเบิร์ก (อังกฤษ: Jeffrey Katzenberg) เกิดเมื่อวันที่ 21 ธันวาคม ค.ศ. 1950 เป็นโปรดิวเซอร์ภาพยนตร์และประธานบริหารของดรีมเวิร์กสแอนิเมชัน เขามีชื่อเสียงมากที่สุดในช่วงที่เป็นประธานของบริษัทวอลต์ดิสนีย์ และสร้างภาพยนตร์แอนิเมชันของดรีมเวิร์กสอย่างเช่นเรื่อง Shrek, Antz, The Prince of Egypt, Madagascar, Over the Hedge, Kung Fu Panda, Monsters vs. Aliens, และ How to Train Your Dragon
เจนนิเฟอร์ คอนเนลลี

| เจนนิเฟอร์ คอนเนลลี |
| --- | --- |
คอนเนลลี ในเทศกาลภาพยนตร์กาน ปี 2012
สารนิเทศภูมิหลัง
เกิด:  (1970-12-12) 12 ธันวาคม ค.ศ. 1970 (53 ปี) เจนนิเฟอร์ ลินน์ คอนเนลลี แคตสกิลล์เมาเทนส์ รัฐนิวยอร์ก สหรัฐ
คู่สมรส: พอล เบ็ตตานีย์ (2003 – ปัจจุบัน)
บุตร: 3
ปีที่แสดง: 1984 – ปัจจุบัน
รางวัล
ออสการ์: นักแสดงสมทบหญิงยอดเยี่ยม 2001 ผู้ชายหลายมิติ
ลูกโลกทองคำ: นักแสดงสมทบหญิงยอดเยี่ยม ประเภทภาพยนตร์  2002 ผู้ชายหลายมิติ
แบฟตา: นักแสดงสมทบหญิงยอดเยี่ยม  2001 ผู้ชายหลายมิติ
เจนนิเฟอร์ ลินน์ คอนเนลลี (อังกฤษ: Jennifer Lynn Connelly; เกิด 12 ธันวาคม ค.ศ. 1970) เป็นนักแสดงหญิงชาวอเมริกัน เริ่มต้นเข้าสู่วงการบันเทิงตั้งแต่อายุ 10 ปี ด้วยการเป็นนางแบบเด็กถ่ายโฆษณาตามสื่อสิ่งพิมพ์และโทรทัศน์ จากนั้นในปี ค.ศ. 1983 เธอได้มีโอกาสแสดงมิวสิกวิดีโอเพลง "Union of the Snake" ของวงดูแรนดูแรน ซึ่งกลายเป็นเพลงที่ได้รับความนิยมของวง และทำให้เธอมีผลงานการแสดงครั้งแรกในภาพยนตร์เรื่อง เมืองอิทธิพล คนอหังการ์ (ค.ศ. 1984) และเริ่มมีผลงานการแสดงเรื่องอื่นๆตามมาเช่น ฟีโนมีนา (ค.ศ. 1985), มหัศจรรย์เขาวงกต (ค.ศ. 1986), เหิรทะลุฟ้า (ค.ศ. 1991), เมืองเปลี่ยนสมอง มนุษย์ผิดคน (ค.ศ. 1998) โดยเธอได้รับคำชื่นชมการบทบาทการแสดงในภาพยนตร์เรื่อง บทสวดแด่วัน...ที่ฝันสลาย (ค.ศ. 2000) และมาประสบความสำเร็จสูงสุดจากการแสดงในภาพยนตร์ชีวประวัติของจอห์น แนชเรื่อง ผู้ชายหลายมิติ (ค.ศ. 2001) ที่ทำให้เธอได้รับรางวัลออสการ์ สาขานักแสดงสมทบหญิงยอดเยี่ยม, รางวัลลูกโลกทองคำ และ รางวัลแบฟตา
ผลงานการแสดงภาพยนตร์เรื่องอื่นๆของเธอที่เป็นที่รู้จักเช่น ฮัลค์ มนุษย์ยักษ์จอมพลัง (ค.ศ. 2003), พลิกน้ำเน่าคดีฉาวโลก (ค.ศ. 2005), เทพบุตรเพชรสีเลือด (ค.ศ. 2006), วันพิฆาตสะกดโลก (ค.ศ. 2008), หนุ่มกิ๊กสาวกั๊ก สมการรักไม่ลงตัว (ค.ศ. 2009), โนอาห์ มหาวิบัติวันล้างโลก (ค.ศ. 2014), คนกล้าไฟนรก (ค.ศ. 2017), อลิตา แบทเทิล แองเจิ้ล (ค.ศ. 2019) และ ท็อปกัน: มาเวอริค (ค.ศ. 2022) โดยนอกจากการแสดงภาพยนตร์แล้วเธอยังได้แสดงละครชุดที่ได้รับความนิยมเรื่อง ปฏิวัติฝ่านรกน้ำแข็ง ที่ออกอากาศทางสถานีทีเอ็นทีตั้งแต่ปี ค.ศ. 2020 – ปัจจุบัน
ในปัจจุบันนอกจากผลงานการแสดงแล้วเธอยังเป็นพรีเซนเตอร์เสื้อผ้าชั้นสูงที่มีชื่อเสียงระดับโลกอย่างบาเลนเซียกา, หลุยส์ วิตตอง รวมถึงเป็นพรีเซนเตอร์ให้กับเครื่องสำอางค์เรฟลอน ของสหรัฐอเมริกา และ ชิเซโด ของประเทศญี่ปุ่น
วัยเด็ก

เจนนิเฟอร์ คอนเนลลี เกิดที่เมืองไคโร เทศมณฑลกรีน รัฐนิวยอร์ก ใกล้กับเทือกเขาแคทสกิล มีแม่เป็นชาวยิวและพ่อเป็นชาวไอริช โดยแม่ของเธอ ไอลีน ชูแมน เป็นตัวแทนจำหน่ายวัตถุโบราณ ส่วนพ่อของเธอ เจอราร์ด คาร์ล คอนเนลลี เป็นผู้ประกอบการด้านการผลิตเสื้อผ้า พ่อของเธอนับถือศาสนาคริสต์นิกายโรมันคาทอลิก ส่วนแม่ของเธอผ่านการศึกษาจากโรงเรียนสอนศาสนาเยชิวา โดยตระกูลของแม่เธอเป็นชาวยิวที่อพยพมาจากโปแลนด์และรัสเซีย
คอนเนลลี ถูกเลี้ยงดูและใช้ชีวิตในวัยเด็กที่บรุกลิน รัฐนิวยอร์ก โดยเธอเข้าเรียนที่โรงเรียนเซนต์ แอนน์ ซึ่งเป็นโรงเรียนเอกชนที่มีชื่อเสียงด้านการสอนศิลปะ ในบรุกลิน จนกระทั่งในปี ค.ศ. 1976 ขณะเธออายุได้ 6 ขวบ พ่อของเธอป่วยด้วยโรคหอบหืด ครอบครัวของเธอจึงตัดสินใจย้ายไปใช้ชีวิตที่เมืองวูดสต็อค เทศมณฑลอัลสเตอร์ เพื่อหลีกหนีจากสภาพอากาศที่มีหมอกปนควันในบรุกลิน ก่อนที่ครอบครัวของเธอจะย้ายกลับมาที่บรุกลินอีกครั้งในอีก 4 ปีต่อมา
หลังจากจบการศึกษาจากโรงเรียนเซนต์ แอนน์ เธอได้ศึกษาต่อระดับปริญญาตรีทางด้านวรรณกรรมอังกฤษ ที่มหาวิทยาลัยเยล รัฐคอนเนทิคัต ในปี ค.ศ. 1988 โดยหลังจากที่เธอเรียนที่นี่ได้ 2 ปี คอนเนลลีซึ่งในขณะนั้นมีผลงานการแสดงภาพยนตร์และเริ่มมีชื่อเสียงในวงการบันเทิงของสหรัฐแล้ว ได้โอนย้ายไปเรียนต่อทางด้านการละคร ที่มหาวิทยาลัยสแตนฟอร์ด รัฐแคลิฟอร์เนีย แทนที่การเรียนทางด้านวรรณกรรมอังกฤษ โดยพ่อแม่ของเธอได้ให้การสนับสนุน ที่มหาวิทยาลัยสแตนฟอร์ด เธอได้เรียนกับครูสอนการแสดงที่มีชื่อเสียงหลายคน ก่อนที่เธอจะตัดสินใจลาออกจากมหาวิทยาลัย เพื่อไปเป็นนักแสดงเต็มตัวในเวลาต่อมา
ผลงานในวงการบันเทิง > 1980–1985: นางแบบ และบทบาทการแสดงในช่วงแรก

เมื่ออายุได้ 10 ปี เจนนิเฟอร์ คอนเนลลี ได้รับคำแนะนำจากเพื่อนของพ่อเธอที่ทำงานด้านสื่อโฆษณาให้เธอลองไปออดิชันเพื่อเป็นนักเดินแบบ พ่อและแม่ของเธอจึงได้ส่งภาพถ่ายของเธอไปให้กับฟอร์ดโมเดลส์ซึ่งเป็นบริษัทจัดหานักเดินแบบชื่อดังในนครนิวยอร์ก หลังจากนั้นไม่นานเธอก็ได้ร่วมงานถ่ายแบบกับฟอร์ดโมเดลส์ โดยเริ่มจากการถ่ายแบบโฆษณาลงบนสื่อสิ่งพิมพ์ก่อนจะมีผลงานถ่ายโฆษณาทางโทรทัศน์ และเคยขึ้นปกนิตยสารชื่อดังอย่างเซเวนทีน ในปี ค.ศ. 1986, 1987 และ ค.ศ. 1988
เจนนิเฟอร์ คอนเนลลี ในวัย 12 ปี ได้รับคำแนะนำจากแม่ของเธอในการไปออดิชันเพื่อเป็นนักแสดง จนกระทั่งเธอได้บทบาทนักแสดงสมทบในภาพยนตร์ที่กำกับการแสดงโดย แซร์โจ เลโอเน และนำแสดงโดยโรเบิร์ต เดอ นีโร เรื่อง เมืองอิทธิพล คนอหังการ์ (ค.ศ. 1984) ต่อมาเธอได้บทบาทนักแสดงนำเป็นครั้งแรกในภาพยนตร์สยองขวัญของประเทศอิตาลีเรื่อง ฟีโนมีน่า ที่กำกับการแสดงโดย ดาริโอ อาร์เจนโต ในปี ค.ศ. 1985
เดือนธันวาคม ค.ศ. 1986 เธอได้มีผลงานถ่ายโฆษณาทางโทรทัศน์และร้องเพลงประกอบโฆษณาที่ประเทศญี่ปุ่น โดยเธอได้บันทึกเสียงร้องในเพลง "Monologue of Love" และ "Message of Love" เป็นภาษาญี่ปุ่นเพื่อใช้ประกอบโฆษณาที่เธอแสดง ต่อมาเพลงนี้ได้รับความนิยมจนมีการจัดจำหน่ายเพลงดังกล่าวออกเป็นแผ่นเสียง แบบอีพี
เจค็อบ ดับเบิลยู. เดวิส

| เจค็อบ ดับเบิลยู>  เดวิส |
| --- | --- |
เดวิส, ป. 1905
เกิด: Jacob Youphes (Jākobs Jufess) 1831 รีกา, จักรวรรดิรัสเซีย
เสียชีวิต: 1908 (อายุ 76–77) ซานฟรานซิสโก, รัฐแคลิฟอร์เนีย, สหรัฐอเมริกา
สุสาน: Hills of Eternity Memorial Park
พลเมือง: จักรวรรดิรัสเซีย สหรัฐอเมริกา
อาชีพ: ช่างตัดเสื้อ, นักประดิษฐ์, และผู้ประกอบการ
มีชื่อเสียงจาก: การเป็นผู้คิดค้นกางเกงยีนส์
คู่สมรส: Annie Davis (Parksher)
บุตร: 6
เจค็อบ วิลเลียม เดวิส (อังกฤษ: Jacob William Davis; 1831–1908) เป็นช่างตัดเสื้อชาวรัสเซีย–อเมริกันเชื้อสายยิว ซึ่งได้รับการยกย่องว่าเป็นผู้คิดค้นกางเกงยีนส์สมัยใหม่ เติบโตขึ้นมาในจักรวรรดิรัสเซีย เขาอพยพไปยังสหรัฐอเมริกาตั้งแต่ยังเป็นชายหนุ่ม และใช้เวลาอยู่ที่แคนาดาด้วย เขาคิดค้นกางเกงยีนส์โดยใช้เนื้อผ้าที่แข็งแรงทนทานและหมุดย้ำเพื่อเสริมจุดอ่อนในตะเข็บ และร่วมมือกับลีวาย สเตราส์เพื่อผลิตกางเกงยีนส์เหล่านี้ในปริมาณมาก
ชีวิตในวัยเด็ก

เดวิสเกิดในครอบครัวชาวยิวในเมืองรีกาในปี 1831 ในช่วงเวลานี้ เขาได้ฝึกฝนและทำงานเป็นช่างตัดเสื้อ
อพยพไปสหรัฐอเมริกา

ในปี 1854 เมื่ออายุ 23 ปี เขาอพยพไปยังสหรัฐอเมริกา และมาถึงนิวยอร์กซิตีซึ่งเขาได้เปลี่ยนชื่อและนามสกุลเป็นเจค็อบ เดวิส ที่นั่นเขาเปิดร้านตัดเสื้อก่อนที่จะย้ายไปเมน จากนั้นในปี 1856 ไปซานฟรานซิสโก ก่อนที่จะย้ายไปวีฟเวอร์วิลล์
ช่วงเวลาในแคนาดา

หลังจากการเดินทางครั้งนี้ในอเมริกา เชื่อกันว่าในช่วงเวลานั้นเขาทำงานเป็นช่างตัดเสื้อให้กับนักเดินทาง ในปี 1858 เดวิสออกจากแคลิฟอร์เนียและย้ายไปแคนาดาตะวันตกเพื่อพยายามหางานที่ทำกำไรได้มากขึ้น ที่นั่น เดวิสได้พบกับแอนนี่ พาร์คเชอร์ หญิงสาวผู้อพยพชาวเยอรมันซึ่งเขาแต่งงานและอยู่ด้วยกัน จาค็อบและแอนนี่มีลูก 6 คน ในช่วงเวลาที่เขาอยู่ในแคนาดา เดวิสทำงานร่อนหาทองที่แม่น้ำเฟรเซอร์
กลับสู่อเมริกา

ในเดือนมกราคม 1867 เดวิสกลับไปซานฟรานซิสโกพร้อมกับแอนนี่และครอบครัวของเขา ต่อมาในปีนั้น พวกเขาย้ายไปที่เวอร์จิเนียซิตี รัฐเนวาดา ซึ่งเขาขายยาสูบและเนื้อหมูขายส่งก่อนเริ่มทำงานเป็นช่างตัดเสื้ออีกครั้ง ในปี 1868 ครอบครัวได้ย้ายไปที่เมืองรีโน รัฐเนวาดา ซึ่งในเวลานั้นเป็นเมืองทางรถไฟเล็กๆ และที่นั่นเขาได้ช่วยเฟรดเดอริก เฮอร์ทลีนสร้างโรงเบียร์ ในปี 1869 เดวิสกลับมาทำธุรกิจเดิม โดยเปิดร้านตัดเสื้อที่ถนนสายหลักของเมือง
ร้านตัดเสื้อในรีโน

ในร้านตัดเสื้อของเขา เดวิสทำสิ่งของอเนกประสงค์ เช่น เต็นท์ ผ้าห่มม้า และผ้าคลุมเกวียน ให้กับคนงานรถไฟของทางรถไฟสายเซ็นทรัลแปซิฟิก ผ้าที่เดวิสใช้คือผ้าเป็ด ผ้าเดนิม และผ้าฝ้าย ที่เขาซื้อจาก ลีวาย สเตราส์ แอนด์ โค ซึ่งเป็นบริษัทสรรพสินค้าในซานฟรานซิสโก เพื่อเสริมความแข็งแรงให้กับสิ่งของที่เขาทำ เดวิสจึงตอกหมุดทองแดงลงไประหว่างตะเข็บ
การถือกำเนิดของยีนส์

ในเดือนธันวาคม 1870 ลูกค้าขอให้เดวิสทำกางเกงทำงานที่ทนทานให้กับสามีของเธอที่เป็นช่างตัดไม้ เขาสร้างกางเกงที่แข็งแรงเหมาะกับการทำงานโดยใช้ผ้าเป็ดรวมถึงเสริมความแข็งแรงทนทานของตะเข็บและกระเป๋าด้วยหมุดทองแดง
เจฟฟรี โอนาเต้

| เจฟฟรี โอนาเต้ |
| --- | --- |
เกิด: 13 พฤษภาคม พ.ศ. 2517
เจฟฟรี โอนาเต้ (อังกฤษ: Jeffrey Onate) นักมวยสากลชาวฟิลิปปินส์ เกิดเมื่อ 13 พฤษภาคม พ.ศ. 2517 สถิติการชก 65 ครั้ง ชนะ 32 (น็อค 17) เสมอ 7 แพ้ 26
เกียรติประวัติ

แชมป์ฟิลิปปินส์รุ่นเฟเธอร์เวท (2545 - 2549)
เคยชิงแชมป์ต่อไปนี้แต่ไม่สำเร็จ
ชิงแชมป์ PABA รุ่นซูเปอร์เฟเธอร์เวทเมื่อ 17 ตุลาคม 2541 แพ้น็อค ยอดสนั่น 3เคแบตเตอรี่ ยก 2 ที่ กทม.
ชิงแชมป์ OPBF รุ่นเฟเธอร์เวทเมื่อ 17 สิงหาคม 2545 แพ้คะแนน ทากาชิ โคชิโมโตะ ที่ ญี่ปุ่น
ชิงแชมป์ OPBF รุ่นเฟเธอร์เวทเมื่อ 30 มกราคม 2548 แพ้น็อค ทากาชิ โคชิโมโตะ ที่ ยก 9 ที่ญี่ปุ่น
ชิงแชมป์ ABCO รุ่นเฟเธอร์เวทเมื่อ 5 ธันวาคม 2548 แพ้คะแนน ชลธาร อ.อุกฤษณ์ ที่กทม.
เจนตีเล ดา ฟาบรีอาโน

เจ็นทิเล ดา ฟาบริอาโน (อังกฤษ: Gentile da Fabriano) (ราว ค.ศ. 1370 - ราว ค.ศ. 1427) เป็นจิตรกรที่มีลักษณะการเขียนแบบกอธิคนานาชาติของคริสต์ศตวรรษที่ 15 ผู้มีความเชี่ยวชาญทางการเขียนจิตรกรรมฝาผนัง และจิตรกรรมสีฝุ่นบนไม้
เจ็นทิเล ดา ฟาบริอาโนเกิดราว ค.ศ. 1370 ใกล้เมืองฟาบริอาโนในประเทศอิตาลีปัจจุบัน มารดาของฟาบริอาโนเสียชีวิตก่อน ค.ศ. 1380 และบิดานิโคโล ดิ จิโอวานนิ มาสสิปลดเกษียรไปบวชอยู่ในสำนักสงฆ์ในปีเดียวกัน และมาเสียชีวิตเมื่อปี ค.ศ. 1385 เจ็นทิเลทำงานหลายแห่งทางตอนกลางของอิตาลีส่วนใหญ่ในทัสเคนี งานชิ้นสำคัญที่สุดที่เขียนคือ “การชื่นชมของแมไจ” และภาพ “หนีไปอียิปต์”
เมื่อมาถึงปี ค.ศ. 1408 เจ็นทิเลก็ไปทำงานที่เวนิส ระหว่างปี ค.ศ. 1409 ถึงปี ค.ศ. 1414 ก็เขียนจิตรกรรมฝาผนัง (สูญหายไป) ภายในวังดยุคแห่งเวนิส (Doge's Palace) เป็นภาพการยุทธการทางเรือระหว่างเวนิสกับสมเด็จพระจักรพรรดิออตโตที่ 3 แห่งโรมันอันศักดิ์สิทธิ์ ก่อนที่จะย้ายไปทางตะวันตกไปทำงานอยู่ที่เบรสชา (Brescia) เมื่อมาถึงคริสต์ศตวรรษ 1420 เจ็นทิเลก็ไปทำงานที่ฟลอเรนซ์ ที่ไปเขียนงานชิ้นเอก “การชื่นชมของแมไจ” ที่เป็นฉากแท่นบูชาที่เขียนในปี ค.ศ. 1423 ในปัจจุบันภาพนี้ตั้งแสดงอยู่ที่หอศิลป์อุฟฟิซิ ภาพเขียนภาพนี้ถือกันว่าเป็นงานเขียนชิ้นเอกของงานเขียนแบบศิลปะกอธิคนานาชาติ
อักษรอารบิคเทียมบนรัศมีของพระแม่มารีของรายละเอียดในภาพ “การชื่นชมของแมไจ” ตัวอักษรสลับด้วยลายดอกกุหลาบ (rosette) ที่คล้ายกับถ้วยชามแบบมามลุค
ในปี ค.ศ. 1425 เจ็นทิเลก็ย้ายจากฟลอเรนซ์ไปเซียนา และออร์วิเอโต (ที่ไปเขียนจิตรกรรมฝาผนัง “พระแม่มารีและพระบุตร” ภายในมหาวิหารออร์วิเอโต) ก่อนที่จะไปถึงกรุงโรม ในเซียนาเจ็นทิเลก็ทิ้งอิทธิพลอันสำคัญไว้กับสเตฟาโน ดิ จิโอวานนิ (Stefano di Giovanni)  เจ็นทิเลเสียชีวิตในปี ค.ศ. 1427 ขณะที่ทำงานจิตรกรรมฝาผนัง (ถูกทำลาย) ในมหาวิหารเซนต์จอห์นแลเตอร์รัน
ดูเพิ่ม

จิตรกรรมฝาผนัง
ศิลปะกอธิคนานาชาติ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เจ็นทิเล ดา ฟาบริอาโน
ชีวประวัติของเจ็นทิเล ดา ฟาบริอาโนที่ พิพิธภัณฑ์ศิลปะเว็บ
ภาพเขียนของเจ็นทิเล ดา ฟาบริอาโนที่ พิพิธภัณฑ์ศิลปะเว็บ
ระเบียงภาพ

“การชื่นชมของแมไจ”
ค.ศ. 1423
“การชื่นชมของแมไจ”
(รายละเอียด)
“พระแม่มารีและพระบุตรกับ
นักบุญนิโคลัสแห่งไมรา
และนักบุญแคทเธอริน
แห่งอเล็กซานเดรีย”
ราว ค.ศ. 1395-1400
ราว ค.ศ. 1425
“การสวมมงกุฎพระแม่มารี”
ราว ค.ศ. 1400
| ด ค กจิตรกรในศิลปะตะวันตก |
| --- | --- |
ทั่วไป:  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามสัญชาติ  จิตรกรแบ่งตามประเภท 
สมัย:  สมัยไบแซนไทน์  สมัยกอทิก  สมัยเนเธอร์แลนด์เริ่มแรก  ยุคทองของเนเธอร์แลนด์  สมัยฟื้นฟูศิลปวิทยา  สมัยฟื้นฟูศิลปวิทยาในฟลานเดอส์  สมัยฟื้นฟูศิลปวิทยาในเนเธอร์แลนด์  สมัยจริตนิยม  สมัยบาโรก  สมัยโรโกโก  ลัทธิคลาสสิกใหม่  สมัยจินตนิยม  ลัทธิประทับใจ  ลัทธิประทับใจยุคหลัง  ลัทธิสำแดงพลังอารมณ์  กลุ่มนิยมแบบก่อนราฟาเอล  ลัทธิสัญลักษณ์นิยม  ลัทธิบาศกนิยม  ลัทธิเหนือจริง  สมัยใหม่ 
ศตวรรษ:  คริสต์ศตวรรษที่ 13  คริสต์ศตวรรษที่ 14  คริสต์ศตวรรษที่ 15  คริสต์ศตวรรษที่ 16  คริสต์ศตวรรษที่ 17  คริสต์ศตวรรษที่ 18  คริสต์ศตวรรษที่ 19  คริสต์ศตวรรษที่ 20 
หัวเรื่อง/ประเภท:  ภาพประวัติศาสตร์ (รวมศิลปะศาสนา)  ภาพชีวิตประจำวัน  ภาพเหมือน  ภาพภูมิทัศน์  ภาพนิ่ง   ภาพพิมพ์หิน  ภาพไร้มายา  หนังสือวิจิตร  ภาพประกอบ 
สัญชาติ:  ชาวไทย  ชาวดัตช์  ชาวฝรั่งเศส  ชาวเฟลมิช  ชาวเยอรมัน  ชาวสเปน  ชาวออสเตรีย  ชาวอังกฤษ  ชาวอิตาลี  ชาวกรีก  ชาวอเมริกัน  ชาวสวีเดน  ชาวรัสเซีย  ชาวยูเครน 
 ปรัชญาศิลปะ  จิตรกรรม  จิตรกรที่มีบทความเกี่ยวกับงานเขียน  จิตรกรที่มีรายชื่องานเขียน  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง
เจฟฟรีย์ เบลล์

| เจฟฟรีย์ แจ็กสัน เบลล์ |
| --- | --- |
เบลล์ใน พ.ศ. 2557
เกิด: รัฐอินดีแอนา
อาชีพ: นักเขียนบทโทรทัศน์และผู้อำนวยการสร้าง
การศึกษา: มหาวิทยาลัยซินซินแนติ
จบจาก: โรงเรียนการละคร ภาพยนตร์ และโทรทัศน์แห่งมหาวิทยาลัยแคลิฟอร์เนีย ลอสแอนเจลิส
ผลงานที่สำคัญ: เอนเจิล
เจฟฟรีย์ แจ็กสัน เบลล์ (อังกฤษ: Jeffrey Jackson Bell) เป็นนักเขียนและผู้อำนวยการสร้างชาวอเมริกันที่มีชื่อเสียงในผลงานทางโทรทัศน์ เขาเริ่มต้นอาชีพด้วยการเขียนบทให้กับเรื่อง แฟ้มลับคดีพิศวง ซึ่งเขาอยู่เขียนบทเป็นเวลาสามฤดูกาล หลังจากนั้นก็กลายเป็นนักเขียน ผู้กำกับ ผู้อำนวยการสร้างเรื่อง เอนเจิล และกลายเป็นผู้ควบคุมการแสดงในสองฤดูกาลสุดท้าย
เขาทำหน้าที่เป็นผู้อำนวยการสร้างในตอนนำร่องของเรื่อง วี ฉบับทำใหม่ ซึ่งเป็นโครงการแรกของเขาในข้อตกลงกับวอร์เนอร์บราเธอส์เทเลวิชันในปี พ.ศ. 2552–2553 ระหว่างปี พ.ศ. 2556–2563 เบลล์รับหน้าที่เป็นผู้ร่วมแสดงและเขียนบทให้ภาพยนตร์ชุดทางโทรทัศน์เรื่อง ชี.ล.ด์. ทีมมหากาฬอเวนเจอร์ส ของมาร์เวลเทเลวิชัน
เจฟ โลบ

| เจฟ โลบ |
| --- | --- |
โลบพูดในงานซานดิเอโกคอมิิกคอน ค.ศ. 2019
เกิด: โจเซฟ โลบ ที่ 3 สแตมฟอร์ด คอนเนตทิคัต, สหรัฐ
สัญชาติ: อเมริกัน 
สาขา: นักเขียน, ผู้อำนวยการสร้าง
ผลงานโดดเด่น: การ์ตูน: แบทแมน: ฮัช, แบทแมน: เดอะลองฮาโลวีน, แดร์เดวิล: เยลโล, ฮัลค์: เกรย์, สไปเดอร์แมน: บลู, ซูเปอร์แมน/แบทแมน  ภาพยนตร์และโทรทัศน์: คอมมานโด, ลอสต์, เท็นวูล์ฟ
รางวัล: เสนอชื่อเข้าชิงรางวัลเอมมี่, รางวัลดับเบิลยูจีเออวอร์ดฮีโรส์ ซีซั่น 1, อีสเนอร์อวอร์ด (4 ครั้ง), วิซาร์ดอวอร์ด (5 ครั้ง), รางวัลจูลส์เวิร์น, ดุษฎีบัณฑิตกิตติมศักดิ์ มหาวิทยาลัยเซนต์เอ็ดเวิร์ดส์ ออสติน เท็กซัส, อิงค์พอตอวอร์ด
โจเซฟ "เจฟ" โลบ ที่ 3 (/loʊb/| อังกฤษ: Joseph "Jeph" Loeb III) เป็นนักเขียนบทภาพยนตร์และโทรทัศน์ โปรดิวเซอร์ และนักเขียนหนังสือการ์ตูนชาวอเมริกัน โลบเป็นโปรดิวเซอร์/นักเขียนในซีรีส์โทรทัศน์เรื่อง สมอลวิลล์ และ ลอสต์ เขียนบทภาพยนตร์เรื่อง คอมมานโด และ เท็นวูล์ฟ และเป็นผู้เขียนบทและผู้อำนวยการสร้างร่วมในรายการทีวีของเอ็นบีซีเรื่อง ฮีโร่ส์ ตั้งแต่รอบปฐมทัศน์ในปี ค.ศ. 2006 ถึงพฤศจิกายน ค.ศ. 2008 ในปี ค.ศ. 2010 โลบดำรงตำแหน่งรองประธานบริหารของมาร์เวลเทเลวิชัน
เขาชนะอีสเนอร์อวอร์ด 4 ครั้งและชนะรางวัลวิซาร์ดแฟนอาร์ต 5 ครั้ง ผลงานหนังสือการ์ตูนของโลบซึ่งปรากฏใน ชื่อหนังสือขายดีของ นิวยอร์กไทมส์  รวมผลงานของตัวละครหลักหลายตัวได้แก่ สไปเดอร์-แมน, แบทแมน, ซูเปอร์แมน, ฮัลค์, กัปตันอเมริกา, เคเบิล, ไอรอนแมน, แดร์เดวิล, ซูเปอร์เกิร์ล, อเวนเจอร์ส] และ บัฟฟีเดอะแวมไพร์สเลเยอร์ ซึ่งส่วนใหญ่เขาได้อำนวยการสร้างร่วมกับนักวาด ทิม เซล
แหล่งข้อมูลอื่น

เจฟ โลบ ที่อินเทอร์เน็ตมูวีเดตาเบส
แม่แบบ:Gcdb
Jeph Loeb ที่เดอะคอมิกส์บุ๊กดีบี
Jeph Loeb on Heroes Wiki
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  กาตาลุญญา  เยอรมนี  สหรัฐ  ญี่ปุ่น  เช็กเกีย  เกาหลี  เนเธอร์แลนด์  โปแลนด์  โปรตุเกส 
อื่น ๆ:  SNAC  IdRef
เจฟฟรีย์ ไรต์

| Jeffrey Wright |
| --- | --- |
Wright in 2019
เกิด:  (1965-12-07) 7 ธันวาคม ค.ศ. 1965 (58 ปี) Washington, D.C., U.S.
การศึกษา: Amherst College (BA) New York University
อาชีพ: Actor
ปีปฏิบัติงาน: 1990–present
คู่สมรส: Carmen Ejogo (สมรส 2000; หย่า 2014)
บุตร: 2
เจฟฟรีย์ ไรต์ (อังกฤษ: Jeffrey Wright; เกิด 7 ธันวาคม พ.ศ. 2508 เป็นนักแสดงชาวอเมริกัน เขาเป็นที่รู้จักกันดีจากการได้รับรางวัล Tony, ลูกโลกทองคำ และรางวัลเอ็มมี ในฐานะผู้ชนะในบท เบลีซ ในละครบรอดเวย์ Angels in America และการดัดแปลงมินิซีรีส์ของ HBO นอกจากนี้เขายังได้แสดงเป็น Jean-Michel Basquiat ใน Basquiat, Felix Leiter ในภาพยนตร์ James Bond เรื่อง Casino Royale, Quantum of Solace และ No Time to Die, Valentin Narcisse ในซีรีส์ HBO เรื่อง Boardwalk Empire และ Beetee ในภาพยนตร์ The Hunger Games ตั้งแต่ปี พ.ศ. 2559 ไรต์ได้แสดงเป็น เบอร์นาร์ด โลว์ และอาร์โนลด์ เวเบอร์ ในซีรีส์ HBO Westworld ไรต์จะรับบทผู้บัญชาการเจมส์ "จิม" กอร์ดอน ในภาพยนตร์ซูเปอร์ฮีโร่เรื่อง The Batman (2022) โดย Matt Reeves